PARLAMENTUL ROMÂNIEI

	 Comisia pentru agricultură, silvicultură, industrie alimentară şi servicii  specifice
	      Bucureşti, 11.05.2004

      Nr.24/225


RAPORT

asupra propunerii legislative pentru modificarea şi completarea Legii nr.26 din 24 aprilie 1996 – Codul silvic


Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare în fond cu propunerea legislativă pentru modificarea şi completarea Legii nr.26 din 24 aprilie 1996 – Codul silvic, transmisă cu nr.P.l.-X193 din 14 aprilie 2004 şi înregistrat sub nr.24/191/15.04.2004. 

La întocmirea raportului, Comisia a avut în vedere avizul Consiliului Legislativ, nr.213/11.01.2004.                

Propunerea legislativă are ca obiect de reglementare modificarea şi completarea Legii nr.26/1996 – Codul silvic.

Prin proiect se propune introducerea taxei de păşunat pe teritoriul fondului forestier naţional, ca resursă a fondului de conservare  a pădurilor, constituit la Regia Naţională a Pădurilor 

Propunerea legislativă pentru modificarea şi completarea Legii nr.26 din 24 aprilie 1996 – Codul silvic face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul Gheorghe Predilă – consilier în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 33 de deputaţi, membri ai comisiei.

Propunerea legislativă a fost respinsă, în unanimitate, în şedinţa din  11.05.2004.


În urma dezbaterii, Comisia propune respingerea iniţiativei legislative pentru următorul considerent:

- Modificările şi completările din propunerea legislativă repetă reglementarea cuprinsă la alin.(4) al art.37 din Legea nr.26/1996 – Codul Silvic.
Proiectul de lege, potrivit art.75 din Constituţia României, republicată, şi art.86 alin.(3) pct.2 lit.h) din Regulamentul Camerei Deputaţilor, cu modificările şi completările ulterioare, este de competenţa decizională  a Camerei Deputaţilor.

           PREŞEDINTE,



SECRETAR,


  Ioan BÂLDEA       


       Victor NEAGU 

Întocmit:   

    Expert Adrian Goţa 

